Baetoidea

Baetoidea er en gruppe (overfamilie) av døgnfluer som trolig omfatter de mest primitive, nålevende døgnfluene. Gruppen omfatter en rekke familier, de fleste av dem er artsfattige og har ganske begrenset utbredelse. Sju av elleve familier har færre enn 10 kjente arter hver.


== Utseende ==
Kroppen er fra lys gul-brun, til mørkere brun eller svart på farge og mellom 3 og 14 millimeter lang.  Artene i denne gruppen har to haletråder (cerci) som voksne, nymfene har tre haletråder. Hannen har mer eller mindre oppsvulmede fasettøyne.
Vingene er vanligvis klare uten særlige fargetegninger, men ofte er de noe gule i framkanten. Framvingene er lange, avrundet, men ikke så spiss som hos enkelte andre familiegrupper. Bakvingene er små eller kan være svært reduserte.


== Levevis ==
Nymfene lever vanligvis i rennende vann. Selv om de stort sett holder seg på bunnen, er de raske svømmere.


== Systematisk inndeling med norske arter ==
I Norge er det  arter. I 1993 ble det i bladet Insekt-Nytt, publisert en liste, med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening [1].
Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene.
Nomenklaturen følger Puthz. En alternativ, mye brukt inndeling, plasserer familien Baetidae for seg i Baetoidea, eventuelt sammen med den ene arten i Siphlaenigmatidae, og de øvrige gruppene i en overfamilie Siphlonuroidea.

orden Døgnfluer (Ephemeroptera)
gruppe Schistonota
overfamilie Baetoidea
familie Smådøgnfluer,  strømdøgnfluer, bekkedøgnfluer (Baetidae) – ca. 900 arter, det meste av verden
Baetis bundyae Lehmkhul, 1973, (mangler norsk navn)
Guløyet smådøgnflue, Baetis fuscatus (Linnaeus, 1761)
Hvitflekket smådøgnflue, Baetis scambus Eaton, 1870
Tohalet smådøgnflue, Baetis lapponicus (Bengtsson, 1912)
Innsjø smådøgnflue, Baetis macani Kimmins, 1957
Vanlig smådøgnflue, Stor strømdøgnflue  Baetis rhodani Pictet, 1843-45
Fjellsmådøgnflue, Baetis subalpinus Bengtsson, 1917
Sydlig smådøgnflue, Baetis vernus Curtis, 1834
Sandsmådøgnflue, Baetis muticus (Linnaeus, 1758)
Sortvinget smådøgnflue, Baetis niger (Linnaeus, 1761)
Seksgjellet smådøgnflue, Baetis digitatus Bengtsson, 1912
Lansettvingedøgnflue, Centroptilum luteolum (Müller, 1776)
Gul damdøgnflue, Cloeon dipterum (Linnaeus, 1761)
Cloeon inscriptum Bengtsson, 1914, (mangler norsk navn)
Brun damdøgnflue, Cloeon simile Eaton, 1870
Guløyet aftendøgnflue, Procloeon bifidum (Bengtsson, 1912)
familie Siphlaenigmatidae -én art, New Zealand
familie Fliksidedøgnfluer, svømmedøgnfluer (Siphlonuridae) – 30 arter, nordlige halvkule
Stor fliksidedøgnflue, Siphlonurus aestivalis  (Eaton, 1903)
Tverrstripet fliksidedøgnflue, Siphlonurus alternatus (Say, 1824)
Liten fliksidedøgnflue, Siphlonurus lacustris Eaton, 1870
Fjellflomdøgnflue, Parameletus chelifer Bengtsson, 1908
Østlig flomdøgnflue, Parameletus minor (Bengtsson, 1909)
familie Ameletidae – 45 arter, nordlige halvkule
Elvefliksidedøgnflue, Ameletus inopinatus Eaton, 1887
familie Klodøgnfluer (Ametropodidae) – 13 arter, nordlige halvkule
Grønnøyet klodøgnflue, Metretopus borealis (Eaton, 1871)
Nordlig klodøgnflue, Metretopus alter Bengtsson, 1930
familie Acanthametropodidae – 3 arter, nordlige halvkule
familie Ameletopsidae – 7 arter, nordlige halvkule
familie Dipteromimidae – 2 arter, Japan
familie Nesameletidae – 7 arter, sørlige halvkule
familie Oniscigastridae – 8 arter, sørlige halvkule
familie Rallidentidae -én art, New Zealand


== Referanser ==


== Litteratur ==
Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller nr. 14,  45 sider.
Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.


== Eksterne lenker ==
(en) Baetoidea – oversikt og omtale av artene i WORMS-databasen 
(en) Baetoidea i Encyclopedia of Life 
(en) Baetoidea hos Fauna Europaea 
(en) Kategori:Baetoidea – bilder, video eller lyd på Wikimedia Commons 
Baetoidea – detaljert informasjon på Wikispecies 
Tree of Life - Døgnfluer, (Ephemeroptera) (engelskspråklig)
CSIRO – Døgnfluer, (Ephemeroptera) (engelskspråklig)
Norsk Entomologisk forening